cyanic-selkie/wikianc huggingface dataset:
Neatkarīgais Maltas Bruņinieku ordenis
Ordeņa saistība ar Latviju
Kopš 1994. gada Latvijā darbojas Maltas Palīdzības dienests. Latvijas Republikas un Neatkarīgā militārā un hospitālā Maltas bruņinieku ordeņa diplomātiskās attiecības nodibinātas 1995. gada 15. augustā. 1996. gadā Saldus Romas Katoļu draudzē tiek organizēta Maltas Ordeņa palīdzības dienesta vienība 1999. gadā Latvijas Valsts prezidents Guntis Ulmanis piedalījās ordeņa 900 gadu svinībās Romā.
Albānija
Albānija (sq, tulkojumā: Ērgļu zeme), oficiāli Albānijas Republika (Republika e Shqipërisë) ir valsts dienvidaustrumu Eiropā. To rietumos apskalo Adrijas jūra, bet dienvidrietumos Jonijas jūra, kā arī robežojas ar Melnkalni ziemeļos, ar Kosovu ziemeļrietumos, ar Ziemeļmaķedonijas Republiku austrumos un ar Grieķiju dienvidos. Albānijas platība ir 28 748 km² un to ietekmē kontinentālais klimats. Lielākā daļa no Albānijas teritorijas jeb 70% sedz kalnaini apvidi, kuri ir nelīdzeni un grūti sasniedzami. Albānija ar 3,02 miljoniem iedzīvotāju ir 139. lielākā valsts pasaulē. Albānija ir parlamentāra republika, kurā ietilpst divpadsmit apgabali. Galvaspilsēta un lielākā pilsēta ir Tirāna.
Kopš 2009. gada Albānija ir NATO dalībvalsts un no 2014. gada Eiropas Savienības kandidātvalsts.
Etimoloģija
Daļa vēsturnieku domā, ka albānieši savu nosaukumu ieguvuši no ilīriešu cilts, kā arī ir tās pēcteči. Citi vēsturnieki uzskata, ka vienīgais, kas mūsdienu albāņus saista ar seno ilīriešu ciltīm, ir apdzīvotā vieta, jo ilīrieši romanizējās Romas impērijas un Bizantijas impērijas periodā (jau Bizantijas laikā avotos nav nekādu ziņu par ilīriešu esamību), pēc tam šīm zemēs pāri nāca barbaru tautu viļņi t.s. Lielās tautu staigāšanas laikā.
Vēsture
Albānijas teritorija tika apdzīvota jau paleolītā laikmetā pirms vairāk kā tūkstoš gadiem. Pirmās apmetnes ir atrastas Gajtanas alā, Konispolē, Dajti kalnā un Ksarā. Albānija līdz 1912. gadam bija daļa no Osmaņu impērijas un pēc Otrā Balkānu kara osmaņi atstāja Albāniju. Sākot no 1925. gada valsti pārvaldīja prezidents Ahmeds Zogu, kurš 1928. gadā pasludināja sevi par karali Zogu I, pirmo Albānijas monarhu. Viņa valdīšanas laiks beidzās 1939. gada 7. aprīlī, kad Albānijā iebruka Itālija, Zogu ar ģimeni sākotnēji aizbēga uz Grieķiju, tad caur Latviju uz Zviedriju.
Pēc Otrā pasaules kara varu Albānijā sagrāba komunisti, bet pēc komunistu valdības sagrāves Ahmeta Zogu dēls Leka un karaliskā ģimene atgriezās Albānijā 2002. gada 28. jūnijā.
Administratīvais iedalījums
Albānija sastāv no 12 apgabaliem (rētem).
Ģeogrāfija
Albānijas teritorija ir 28 750 kvadrātkilometrus plaša. Tās krasta līnija ir 362 kilometrus gara un stiepjas gar Adrijas jūru un Jonijas jūru. Rietumu zemienes ir vērstas pret Adrijas jūru. 70% kalnainās teritorijas ir nelīdzena un bieži nesasniedzama. Augstākais kalns Korabs, kas sasniedz 2753 metru augstumu, atrodas Dibras apgabalā.
Valsts klimats ir kontinentāls, tās augstieņu reģionos sastopamas aukstas ziemas un karstas vasaras. Bez galvaspilsētas Tirānas, kurā ir 800 000 iedzīvotāju, citas nozīmīgas pilsētas ir Durresi, Eļbasana, Škodra, Ģirokastra, Vļora, Korča un Kukesa.
Albāņu valodas gramatikā vārdam var būt noteiktā un nenoteiktā forma, un tas attiecas arī uz pilsētu nosaukumiem: izmantoti tiek gan Tiranë un Tirana, Shkodër un Shkodra.
Demogrāfija
95% iedzīvotāju ir albāņi. Atlikušie 5% minoritāšu ietver grieķus, maķedoniešus, serbus (melnkalniešus), romus (čigānus), Balkānu ēģiptiešus, vlahus (tikai aromūnus) un itāļus. Pamata saziņas valoda ir albāņu ar diviem dialektiem — gegu un tosku. Daudzi albāņi tekoši runā arī angļu, grieķu, itāļu, krievu vai franču valodā.
Osmaņu impērijas sastāvā Albānija kļuva par lielākoties musulmaņu apdzīvotu teritoriju. Komunistiskā režīma laikā reliģija tika pilnībā aizliegta, un Albāniju pasludināja par pirmo un vienīgo ateistisko valsti pasaulē. Mūsdienās, kad pastāv ticības brīvība, Albānijā ir dažādas reliģijas un konfesijas, tomēr visvairāk ir musulmaņu, proti, 75% kopējā iedzīvotāju skaita. Citas pasaulē izplatītās reliģijas Albānijā nav sevišķi populāras. Jauktu reliģiju laulības ir ierastas, un ļoti spēcīga albāņu identitātes sajūta ir tā, kas saliedē kopā visu pārstāvēto reliģiju albāņus.
Ekonomika
Kopš komunistiskā režīma krišanas 1990. gadā Albānija ir uzsākusi ekonomiskās programmas ceļā uz brīvā tirgus ekonomiku. Demokrātiski ievēlētā valdība, kas savu darbību sāka 1992. gada aprīlī, izstrādāja ambiciozu ekonomisko reformu programmu ekonomisko problēmu apturēšanai un valsts tirgus ekonomikas veicināšanai. Tās galvenokārt ietvēra cenu un maiņas sistēmas liberalizēšanu, finanšu nostiprināšanu, valūtas ierobežošanu un stingru ienākumu politiku. To papildināja plaša pakete ar strukturālām reformām, ieskaitot privatizāciju, uzņēmumu un finanšu sektoru reformas un legālas tirgus ekonomikas un privātā sektora darbošanās struktūras izveidi. Lielākā daļa cenu tika liberalizētas un pašlaik tuvojas tipiskajiem reģiona rādītājiem. Lielākā daļa lauksaimniecības, valsts māju un mazās industrijas tika privatizētas līdz ar transportu, pakalpojumiem un maziem un vidējiem uzņēmumiem. Pēc vairākām ekonomiskām krīzēm, kas notika pēc 1989. gada, ekonomikas stāvoklis lēnām uzlabojās, līdz 90. gadu beigās pārsniedza 1989. gada IKP līmeni. Cenu augšanas dēļ lielai daļai tautas vienalga jāsaskaras ar ekonomiskām grūtībām. 1995. gadā Albānijā sākās lielo uzņēmumu privatizācija. Kopš 2000. gada Albānija ir piedzīvojusi strauju ekonomisko izaugsmi.
Pēc Stabilizācijas un Saistību Vienošanās 2006. gada jūnijā/jūlijā ES sūtņi ir mudinājuši Albāniju turpināt iesākto reformu ceļu, pievēršoties preses brīvībai, īpašumu tiesībām, organizāciju veidošanai, cieņai pret etniskajām minoritātēm un pašvaldību vēlēšanu starptautisko standartu ievērošanai.
Albānijas krasta līnija gar Jonijas jūru, īpaši tuvumā Grieķijas tūristu salai Korfu, aizvien vairāk piesaista tūristu interesi tās salīdzinoši nepiesārņotās dabas un pludmaļu dēļ. Tūrisma nozare strauji paplašinās.
Dmitrijs Medvedevs (nozīmju atdalīšana)
Dmitrijs Medvedevs var būt:
Sadarbs
Mākslinieku biedrība "Sadarbs" bija viena no Latvijas pirmās brīvvalsts laika mākslinieku grupām, kas tika nodibināta 1924. gadā, pastāvēja līdz 1940. gadam un sevī apvienoja akadēmiski izglītotus latviešu māksliniekus.
Biedrības biedri bija Latvijas Mākslas akadēmijas pasniedzēji. "Sadarba" galvenais mērķis bija apvienot atšķirīgo radošo rokrakstu un dažādu paaudžu māksliniekus, lai veicinātu tradicionāli akadēmiskas ievirzes piekritēju sadarbību ar modernāku meklējumu piekritējiem. Mākslinieku biedrība "Sadarbs" sekmēja staptautiskos kontaktus ar Franciju un Beļģiju, kā rīkojot izstādes ārzemēs, tā arī aicinot piedalīties ārzemju māksliniekus Latvijas izstādēs. Tā kopš 1928. gada gandrīz katrā izstādē piedalījās kāds ārvalstu mākslinieks.
Biedrības dibinātāji bija Kārlis Zāle un Teodors Zaļkalns. "Sadarbā" darbojās arī tādi mākslinieki kā Ludolfs Liberts, Jūlijs Madernieks, Jānis Siliņš un Valdemārs Tone. Vēlākos gados par biedrības dalībniekiem kļuva Burkards Dzenis, Rūdolfs Pelše, Kārlis Miesnieks, Konrāds Ubāns, Jānis Kuga, Eduards Brencēns, Kārlis Brencēns, Augusts Annuss, Ārijs Skride, Vilis Vasariņš, Eduards Kalniņš, Alberts Prande un citi. "Sadarba" biedri bija dažādu mākslas nozaru pārstāvji - tēlnieki, gleznotāji, lietišķās mākslas pārstāvji un arhitekti, kuru vidū minami Sergejs Antonovs un Ernests Štālbergs.
Biedrības pastāvēšanas laikā notika 11 izstādes, kurās augstā profesionālā līmenī tika eksponēti reālistiski darbi.
Sofija Hoteka
Sofija Marija Jozefīne Albīne grāfiene Hoteka fon Hotkova un Vognīne, Hohenbergas hercogiene (, ; dzimusi, mirusi ) bija Bohēmijas izcelsmes hercogiene. Troņmantinieka Franča Ferdinanda sieva morgāniskajā laulībā. Kopā ar Franci Ferdinandu nogalināta atentāta Sarajevā. Šis atentāts kļuva par Pirmā pasaules kara ieganstu.
Dzimusi Štutgartē Bohēmijas aristokrātu ģimenē. Nav zināms, kur Francis Ferdinands iepazinies ar Sofiju, visticamāk, kādā ballē Prāgā. Francis Ferdinands apprecējās ar Sofiju pretēji galma un imperatora gribai, tāpēc Sofijas bērniem nebija troņa mantošanas tiesību. Laulības tika noslēgtas 1900. gada 1. jūlijā Zākupos, un to neapmeklēja ne imperators, ne Franča Ferdinanda brāļi.
kopā ar Franci Ferdinandu Sofiju atentātā Sarajevā nogalināja serbu nacionālistiskās organizācijas biedrs Gavrilo Princips.
Sony Mobile Communications
Sony Mobile Communications AB (agrākais nosaukums Sony Ericsson Mobile Communications AB) ir Japānā reģistrēts mobilo telefonu un citu mobilo ierīču ražotājs. Dibināts 2001. gadā kā Zviedrijas uzņēmuma Ericsson un Japānas elektronikas tehnikas ražotāja Sony kopuzņēmums. Kopš 2012. gada tas pilnībā pieder Sony.
Darbība
Sony Ericsson sadarbojas ar Vodafone un ražo telefonus GSM un 3G tīklam. Kompānijas pētniecības centri atrodas Zviedrijā, Japānā, Ķīnā, ASV un Lielbritānijā. Pēc analītiķu atzīmes iSuppli, 2006. gada II ceturksnī Sony Ericsson ieņēma ceturto vietu pasaulē pēc saražoto telefonu skaita (7% tirgus) pēc Nokia (35%), Motorola (23%) un Samsung Mobile (12%).
Kompānijā strādā vairāk nekā 5 tūkst. darbinieku. 2005 gadā pārdoto telefonu skaits bija 51,2 milj. gab. (2004 — 42,3 milj.), peļņa — $7,3 miljardi ($6,5 miljardi), tīrā peļņa — $356 miljoni ($316 milj.).
The Real Thing
Dziesmu saraksts
Visus dziesmu vārdus sarakstījis Maiks Patons, izņemot "The Real Thing" - Patons un Gūlds; "War Pigs" - Batlers, Iommi, Osborns un Verds.
Ārējās saites
Discogs.com informācija
2. jūlijs
2. jūlijs ir gada 183. diena (184. garajā gadā) pēc Gregora kalendāra. Līdz gada beigām ir atlikušas 182 dienas.
Vārda dienas
Halina, Ilvars, Lauma
Vilkacis
Vilkacis jeb vilkatis ir mitoloģisks cilvēks ar spēju pārvērsties par vilku vai kādu no vilkveidīgiem radījumiem, ar paša gribu, cita vilkača koduma dēļ vai lāsta iespaidā. Viduslaiku hroniķis Gervase Tilburijs sasaistīja pārvēršanos par vilkaci ar pilnmēnesi; lai gan ir pierādījumi, ka tāds pieņēmums pastāvēja jau sengrieķa Petroniusa rakstos.
Vilkači ir populārs mūsdienu fantastiku grāmatu un filmu tēls.
Marfāna sindroms
Šī patoloģija ir nosaukta franču pediatra Antonēna Marfāna (Bernard-Jean Antonin Marfan 1858-1942) vārdā, kurš to aprakstīja 1896. gadā. Marfāna sindroms pieder pie retajām slimībām.
Marfāna sindromu izraisa mutācija FBN1 gēnā, kas atrodas 15 hromosomā. Šis gēns kodē fibroblastu sintezēto glikoproteīnu fibrilīnu-1. To identificēja 1991. gadā.
Visiem slimniekiem ir kopīgas ārējā izskata iezīmes: garš slaids augums, garas rokas un pirksti, šaurs, ieliekts krūšu kurvis. Vairums sirgst ar miopiju un nēsā brilles kopš bērnības. Gara auguma dēļ slimnieki, kuri vēl neizrāda klīnisko simptomātiku, nereti tiek iesaistīti basketbola un volejbola sporta komandās, kas viņiem ir dzīvībai bīstama nodarbošanās. Slimības radītie bojājumi, nevienam nezinot, turpina progresēt un pie pārslodzes var izraisīt asas neatgriezeniskas komplikācijas — aortas disekciju vai sirds apstāšanos.
Epidemioloģija
Marfāna sindroms skar kā vīriešus, tā sievietes, tam nav ne etniskās ne ģeogrāfiskās prevalences. Tā izplatība tiek vērtēta kā 1 gadījums uz 3000 līdz 5000 iedzīvotājiem. Slimība pārmantojas autosomāli dominantā ceļā. Katram no slimnieka bērniem pastāv 50% varbūtība to mantot. Parasti vienā ģimenē slimo vairāki tuvi un attāli radinieki. Nepilnīga penetrance izskaidro ļoti atšķirīgu klīnisko ainu dažādiem indivīdiem, kas ir šā gēna nesēji. Spontāno mutāciju izplatība ir viens gadījums uz 20 000 iedzīvotājiem, tas sastāda 15—30% no visiem gadījumiem.
Simptomi
Vissmagākās izmaiņas Marfāna sindroms izraisa sirds un asinsvadu sistēmā. Aortas sienas paplašinās un kļūst plānākas, radot vietām īpaši trauslu izspīlējumu, ko sauc par aortas aneirismu. Slimnieks var izjust stipras sāpes krūtīs vai pat vēderā vai mugurā. Sāpes var atstarot uz augšu vai uz leju un pastiprinās pie katras piepūles. Tām var pievienoties aizdusa, slikta dūša, reiboņi. Tomēr ir gadījumi, kad aneirisma paliek asimptomātiska, līdz notiek aortas disekcija, kas noved pie pēkšņas nāves šķietami pilnīgi veselam cilvēkam. Iemeslu tādā gadījumā iespējams atklāt, veicot ķermeņa autopsiju.
Marfāna sindroms arī var radīt sirds vārstuļu defektu, izraisot atpakaļ virzītu asins plūsmu starp sirds kambari un priekškambari diastoles laikā. Visbiežāk tiek skarts mitrālais vārstulis, kas rada sirds kreisās puses hipertrofiju un sirds paplašināšanos. To izjūt kā sirdsklauves, elpas trūkumu, sāpes aiz krūšu kaula, kreisajā rokā, plecā, pakrūtē. Pie sirds izmeklēšanas ar stetoskopu ir saklausāms sirds troksnis. Neārstēta, šī patoloģija var kļūt par hroniskas sirds mazspējas un miokarda infarkta cēloni.
Visizplatītākā redzes aparāta problēma pie Marfāna sindroma ir daļējs vai pilnīgs lēcas izmežģījums vienai vai abām acīm. Vairums slimnieku to piedzīvo pirms 20 gadu vecuma. Tas dod attēla miglošanās vai apduļķošanās efektu un savukārt izraisa acs refrakcijas pavājināšanos, astigmatismu, acs iekšējā spiediena paaugstināšanos (sekundārā glaukoma). Dažiem tas ir pirmais slimības simptoms, pēc kura, veicot papildus izmeklēšanu, tiek uzstādīta diagnoze. Citas acu komplikācijas ietver šķielēšanu, ambliopiju, tuvredzību, kataraktu un tīklenes atslāņošanos.
Viena no sarežģītākajām elpošanas sistēmas komplikācijām pie šīs slimības ir spontāns pneimotorakss, tas ir pleiras plīsums ar gaisa ieplūšanu pleiras dobumā un plaušas saspiešanu. Slimnieks izjūt asas, durošas sāpes krūtīs, plecos un elpas trūkumu. Izteikta apjoma pneimotorakss bez tūlītējas ārstēšanas var nopietni apdraudēt dzīvību. Kā hroniskas Marfāna sindroma izprovocētas patoloģijas var minēt emfizēmu un miega apnoju.
Muskuloskeletālas anomālijas ir ļoti raksturīgas. Apakšžoklis parasti ir neizteikts, hipoplastisks. Aukslējas ir augstas un šauras, tādēļ zobiem nepietiek vietas. Rezultātā veidojas vaļējais sakodiens - augšžokļa zobi stipri izvirzās uz priekšu un nesaskaras ar apakšžokļa zobiem. Apmēram 6 no 10 slimniekiem attīstās skolioze. Visbiežāk tā ir S formas un skar augšējo muguras zonu. Daudziem tā kombinējas ar kifozi - mugurkaula izliekumu uz āru. No mugurkaula deformācijām var minēt spondilolistēzi, tas ir skriemeļa ķermeņa novirzi uz priekšu un uz leju attiecībā pret zemāk esošo skriemeli, kas notiek visbiežāk starp piekto jostas skriemeli un krustu kaulu. Tas izraisa sāpes muguras lejasdaļā un nespēju saliekties uz priekšu un sasniegt ar rokām kāju pirkstus. Neiroloģiskie traucējumi turpretī ir reti, kaut gan iespējami. Viens no specifiskiem bojājumiem pie Marfāna sindroma ir cietā mugurkaula apvalka izstiepšanās (dural ectasia). Tas notiek, kad pārāk elastīgs apvalks nespēj izturēt likvora spiedienu, parasti jostas un krustu zonā, kas dod dedzināšanas vai tirpšanas sajūtu kājās, kāju vājumu. Defekts ir saskatāms magnētiskās rezonanses izmeklēšanas uzņēmumos. Slimniekiem ir šauras un garas pēdas, bet to saites vaļīgas, kas sekmē plakanās pēdas attīstīšanos. Ir iespējamas citas pēdu deformācijas, piemēram, greizais īkšķis (hallux valgus), āmurveida pirksti (digiti mallei). Potītes izmežģījums var kļūt par hronisku. Daudzi slimnieki sūdzas par sāpēm kājās, mugurā. Apmēram 5% slimnieku ir iedzimta gūžas kaula locītavas iedobuma malformācija (protrusio acetabulae). Tā parasti paliek asimptomātiska bērnībā un jaunieša gados, bet vēlāk komplicējas ar artrozi un dažos gadījumos būs nepieciešama gūžas locītavas protezēšana.
Ārstēšana
Mūsdienās (2014) efektīvas Marfāna sindroma ārstēšanas metodes vēl nav atrastas, tāpēc liela nozīme ir laicīgai komplikāciju atklāšanai un to apārstēšanai: asinsvadu plastikai, locītavu protezēšanai, redzes korekcijai u.c. Īpaša uzmanība tiek veltīta sirds un asinsvadu slimību profilaksei. Pirmsdzemdību jeb pirmsimplantācijas ģenētiskā diagnostika spēj noteikt, vai bērns pārmantos bojāto gēnu ģimenē, kurā vienam no vecākiem ir diagnosticēta slimība.
European Hit Radio Top 40 Nr. 1 (2003)
European Hit Radio Top 40 ir Latvijas nacionālās apraides radiostacijas European Hit Radio iknedēļas populārāko dziesmu saraksts, kas tiek veidots apkopojot klausītāju balsojuma rezultātus EHR mājas lapā internetā vai e-pastā. Šajā rakstā ir apkopots to dziesmu saraksts, kas 2003. gadā Latvijas radiostacijas European Hit Radio iknedēļas populārāko 40 dziesmu sarakstā Top 40 ieguva 1. vietu.
Top 40 sastādīšanas princips
European Hit Radio Top 40 tika sastādīts, pamatojoties uz klausītāju balsojuma rezultātiem, kas ik nedēļu tika apkopoti raidījumā "European Hit Radio Top 40". Topa veidošanas procesā piedalījās visas dziesmas, par kurām tika balsots European Hit Radio mājas lapā — sadaļā Top 40, Padomdevēju aptaujā un ar e-pasta starpniecību. Neatkarīgi no tā, kādā veidā tika balsots par dziesmām, visas balsis, pēc noteikta algoritma, summētās kopā, veidojot European Hit Radio klausītāju 40 populārāko dziesmu sarakstu, kas ēterā skanēja katru svētdienu plkst. 16.00.
Balsošanas iespējas
Balsot par dziesmām varēja vairākos veidos:
European Hit Radio mājas lapā, sadaļā Top 40, bija iespējams nobalsot par trijām dziesmām, savukārt reģistrējoties kā European Hit Radio Padomdevējam, katru nedēļu uz lietotāja norādīto e-pasta adresi tika nosūtīts 40 dziesmu saraksts, kurā katra no dziesmām bija jānovērtē ar atzīmi no 1 līdz 5 (1 bija zemākais vērtējums, kas nozīmēja, ka dziesma pavisam nepatīk, 5 — augstākais vērtējums, kas nozīmēja, ka dziesma ļoti patīk). Bija jāatzīmē, vai dziesma ir pazīstama vai nē, kā arī jāatzīmē, vai dziesma jau ir apnikusi vai nē. Papildus šīm izvēlnēm, katrai dziesmai bija iespējams noklausies tās fragmentu, uzklikšķinot uz linka. Pēc dziesmu vērtēšanas papildus bija jāatbild uz 2 aptaujas jautājumiem par dažādām tēmām. Lai gan Padomdevēju aptaujas bija angļu valodā, tomēr atbildēt uz jautājumiem varēja arī latviešu valodā.
Ikdienas balsojuma rezultāti tika apkopoti raidījumā Top 5, kas ēterā skanēja katru darba dienu plkst. 17.00 un raidījumā Top 10, kas skanēja no svētdienas līdz ceturtdienai plkst. 22.00.
Marks Rafalo
Marks Alans Rafalo (en; dzimis Kenošā, Viskonsinas štatā) ir amerikāņu aktieris, kinorežisors, kinoproducents un scenārists.
Filmējies tādās filmās kā You Can Count on Me (2000), "Griezumā" (2003), "Līdzzinātājs" (2004), "Gaišo atmiņu mūžīgais starojums" (2004), "Gluži kā debesīs" (2005), "Zodiaks" (2007) un "Slēgtā sala" (2010). Pazīstams kā Brūsa Benera/Halka attēlotājs Marvel Cinematic Universe filmās "Atriebēji" (2012), "Atriebēji: Ultrona laikmets" (2015), "Tors: Ragnarjoks" (2017), "Atriebēji: Bezgalības karš" (2018), "Atriebēji: Noslēgums" (2019) un "Tumšie ūdeņi" (2019).
Par lomām filmās "Bērniem viss kārtībā" (2010), "Lapsu medības" (2014) un "Uzmanības centrā" (2015) Marks Rafalo ticis nominēts Amerikas Kinoakadēmijas balvai kā labākais aktieris otrā plāna lomā. 2021. gadā viņš ieguva Zelta globusa balvu nominācijā "Labākais aktieris miniseriālā vai televīzijas filmā" par Dominika un Tomasa Bērdsiju lomu miniseriālā I Know This Much Is True. Par šo pašu lomu 2020. gadā apbalvots arī ar Emmy balvu.
Ķermenis
Ķermenis var būt:
Horodokas rajons
Horodokas rajons var būt:
2001. gada laikapstākļi Latvijā
Šajā lapā ir apkopoti '''2001. gada laikapstākļi Latvijā.'''
Janvāris
Ļoti mērens janvāris. Visa mēneša laikā Rīgā tika novērotas ļoti minimālas temperatūras svārstības. Bieži temperatūra svārstījās ap 0 grādiem, vienīgi mēneša trešajā dekādes sākumā tā noslīdēja stabili zem nulles — tiesa ne zemāk par −7,5 °C.
Jūnijs
Latvijas vidienē tika reģistrēts vislielākais jūnija mēneša nokrišņu daudzums šim reģionam. Jelgavas rajona Līvbērzes pagastā — 258 mm.
Jūlijs
Viens no siltākajiem jūlijiem Latvijā, kad mēneša vidējā gaisa temperatūra sasniedza +20 līdz +22 grādus.
Laikapstākļu statistika Rīgā
Gaisa temperatūras absolūtais mēneša minimums, maksimums (°C) un mēneša vidējā temperatūra, kā arī tās novirze no ilggadējās novērojumu normas. Mēneša nokrišņu summa (mm), nokrišņu summa pa dekādēm un vienas diennakts nokrišņu maksimums.
Dati no Starptautiskās lidostas "Rīga" meteoroloģiskās novērojumu stacijas.
Gaisa temperatūras fakti Rīgā
Dienas zemākā gaisa temperatūra un nakts augstākā gaisa temperatūra Rīgā. Dati no Starptautiskās lidostas "Rīga" meteoroloģiskās novērojumu stacijas.
Zemākā gaisa temperatūra dienā:
Augstākā gaisa temperatūra naktī:
Single-Bilingual
"Single-Bilingual" ir britu popgrupas Pet Shop Boys trešais singls no 1996. gada albuma Bilingual. Tas sasniedza 14. vietu britu singlu tabulā.
Krēpelīne
Krēpelīne ir pilsēta Vācijā, Mēklenburgā-Priekšpomerānijā, uz rietumiem no Rostokas.
6. decembris
6. decembris ir gada 340. diena (341. garajā gadā) pēc Gregora kalendāra. Līdz gada beigām ir atlikušas 25 dienas.
Aleksandrs Dimā
Aleksandrs Dimā var būt:
22. augusts
22. augusts ir gada 234. diena pēc Gregora kalendāra (235. garajā gadā). Līdz gada beigām ir atlikusi 131 diena.
Vārda dienas
Everts, Rudīte
Silinīku pilskalns
Silinīku pilskalns (saukts arī par Silenieku pilskalnu) atrodas Ludzas novada Mērdzenes pagastā apmēram 0,5 km uz ZA no Silinieku ciema. (Silinieku ciems - 2 km uz R no Mērdzenes, ceļš Mērdzene- Stiglova)
Silinīku pilskalns ir 60 m garš, 40 m plats un 14 m augsts. Uzbedums dienvidu pusē sasniedz 15 — 20 augstumu. Pilskalns apdzīvots 12. gadsimtā. Otrā pasaules kara laikā pilskalns esot izmantots ierakumu veidošanai.
Pēc seniem nostāstiem kalnā glabājoties nauda, kas dažādā veidā rādoties cilvēkiem: gan kā divi puisēni, gan kā maza pelīte, gan kā sieviete baltā tērpā melna suņa apsardzībā.
Žoau Paulu Batista
Žoau Paulu Batista (pt; dzimis Olindā, Pernambuko štatā, Brazīlijā) ir brazīliešu basketbolists, spēlē spēka uzbrucēja pozīcijā, Brazīlijas basketbola izlases dalībnieks. Pašlaik (2020) pārstāv Brazīlijas klubu Decisão Engenharia/Minas.
Karjera
2004. gadā Ž. P. Batista pārcēlās uz Gonzagas universitāti un tās NCAA komandu "Bulldogs" (iepriekš viņš pārstāvēja divas citas augstskolas NCAA līgā). Neraugoties uz labo koledžu basketbola statistiku Ž. P. Batista 2006. gada NBA draftā netika izvēlēts (viņam bija jau 25 gadi, kas ir liels vecums priekš draftā iekļauta jaunā basketbolista). Batista gan spēlēja NBA Vasaras līgā Lasvegasā Minesotas "Timberwolves" sastāvā, taču klubs neparakstīja līgumu ar spēlētāju.
Par pirmo klubu Ž. P. Batistas Eiropas karjerā kļuva Lietuvas basketbola klubs Viļņas "Lietuvos Rytas". Tā sastāvā viņš kļuva par 2006.—2007. gada sezonas Baltijas Basketbola līgas čempionu, bet ULEB kausā nokļuva līdz finālspēlei, kurā piekāpās Madrides "Real".
2008. gada februārī, pēc neveiksmīga sezonas sākuma "Lietuvos Rytas" sastāvā, Ž. P. Batista pievienojās Latvijas klubam Rīgas "Barons/LMT", kura sastāvā kļuva par 2008. gada Latvijas Basketbola līgas čempionu un uzvarēja FIBA Eiropas izaicinājuma kausā.
Pēc šīs sezonas pārcēlās uz Francijas Basketbola līgas klubu Lemānas "Sarthe" un daudzas sezonas aizvadīja Francijas līgas klubos. Pēc tam atgriezies Brazīlijā, kur turpina spēlēt profesionālā līmenī.
Brazīlijas izlase
Brazīlijas izlases sastāvā Ž. P. Batista izcīnīja uzvaru 2009. gada Amerikas čempionātā un 10. vietu 2010. gada Pasaules čempionātā. Tāpat uzvarējis arī Panamerikas spēlēs un Dienvidamerikas čempionātā. Brazīlijas izlases sastāvā, kas spēlēja 2012. gada olimpiskajās spēlēs Londonā, Ž. P. Batista netika iekļauts, garo spēlētāju pozīcijās viņu izkonkurēja NBA spēlētāji Nene, Andersons Varežau un Tjagu Spliters.
Gaisa masas mērītājs
Gaisa masas mērītājs ir ierīce, kas atrodas automašīnas motorā (kā arī citu transporta līdzekļu, piemēram lidmašīnās). Gaisa mērītāji mēra gaisa masas daudzumu, kas ieplūst motorā. Tie ir svarīgi, jo spēj regulēt auto izvadgāzes. Latvijā pieejami, un lielākie gaisa masas mērītāju ražotāji ir Bosch, Pierburg, Löwe Automobil un Siemens VDO. Šo ražotāju gaisa masas mērītāji der Audi, BMW, Ford, Mercedes-Benz, Opel, Range/Land Rover, Renault, Seat, Škoda, Volkswagen un Volvo markas automašīnām.
Tehnoloģija un uzbūve
Gaisa masas mērītājs sastāv no divām daļam - plastmasas korpusa un gaisa masas sensora. Pierburg, Löwe Automobil un Bosch gaisa masas sensori pielieto karstās plēves ("hot film", HFM5) tehnoloģiju. Šo firmu gaisa mērītāji nāk auto standartaprīkojumā un ir pieejami Latvijā.
Terminoloģija
Angļu valodā gaisa masas mērītāju sauc par "mass flow sensor", "air mass meter", un "mass airflow meter", jeb saīsinājumā, MAF. Vācu valodā tos dēvē par "Luftmassenmesser", jeb LMM Sarunvalodā, termini gaisa masas mērītājs, gaisa plūsmas mērītājs un gaisa masas sensors ir vienlīdzīgi.
1557. gads
1557. gads bija parastais gads, kas pēc Jūlija kalendāra sākās piektdienā.
Katete
Katetes ir taisnleņķa trijstūra malas, kas savā starpā veido taisnu leņķi. Taisnajam leņķim pretim atrodošos trijstūra malu sauc par hipotenūzu.
Jebkura taisnleņķa trijstūra katra katete ir īsāka par hipotenūzu, bet abu katešu kopējais garums ir lielāks par hipotenūzas garumu.
Braiens Mejs
Braiens Harolds Mejs (en; dzimis Hemptonā, Apvienotajā Karalistē) ir angļu mūziķis, zināms kā rokgrupas Queen ģitārists. Viņš sarakstījis tādus grupas hitus kā Tie Your Mother Down, Fat Bottomed Girls, We Will Rock You, Who Wants to Live Forever un I Want It All. Rolling Stone žurnāls atzinis Meju par 39. visu laiku labāko ģitāristu. Karjeras laikā Mejs izmantojis daudz dažādas ģitāras, tomēr visbiežāk sevis konstruēto "Red Special" jeb "Īpašo Sarkano".
Sunna
Sunna (arābu valodā: سنة), jeb iemīta taka islāmā ir apzīmējums „pravieša ietajam ceļam”. Sunna sunnītu islāmā ir apzīmējums visām darbībām, ko savas pravietības 23 gados veicis Muhameds un kuras mūsdienu sabiedrībā nonākušas ar Muhameda līdzgaitnieku vienprātības (sahaba) starpniecību. Vairāki islāma speciālisti uzskata, ka sunna patiesībā ir Abrahāma iedibināto reliģisko principu kopums, kuru Muhameds tikai aktualizējis.
Sunnas tiesiskums
Saskaņā ar sunnītu un šiītu uzskatiem, sunna ir islāma otrs svarīgākais tiesību avots pēc Korāna.
Sunnas tiesību normu iztulkošana balstās uz apskatāmā jautājuma kontekstu un dažkārt mūsdienās šis princips tiek aizmirsts un tiek radīti neskaidri iztulkojumi, kā rezultātā rodas nesaskaņas gan musulmaņu, gan citu cilvēku starpā. Vairāki Korānā neiztirzāti jautājumi tiek skaidroti sunnā un hadītā. Sunnas normatīvi, piemēram, attiecībā uz lūgšanām lielākajai daļai musulmaņu ir bezierunu noteikumi. Musulmaņi, kas ievēro tikai un vienīgi Korānā ietvertās normas, noraida jebkādu sunnas vai hadīta tiesiskumu. Jaunāko laiku liberālā islāma piekritēji uzskata, ka sunna ievērojama tikai attiecībā uz rituāliem un lūgšanām, bet ne tiesību sistēmā.
Pagopago
Pagopago ir ASV Samoa galvaspilsēta. Atrodas Tutuilas salā. Pagopago ir ciems, kurā 2010. gadā dzīvoja 3656 iedzīvotāju. Tā administratīvajā teritorijā ietilpst vēl vairāki atsevišķi ciemi, starp kuriem ir Fanatono (Fagatogo), kur atrodas ASV Samoa likumdošanas un tiesas vara, un Utulei, kur atrodas valsts izpildvara.
Pureņu pagasts
Pureņu pagasts ir viena no Ludzas novada administratīvajām teritorijām tā rietumos. Robežojas ar sava novada Cirmas, Isnaudas un Ņukšu pagastiem, kā arī Rēzeknes novada Stoļerovas pagastu.
Daba
Atrodas Latgales augstienē, Rāznas paugurainē. Augstākā vieta pagastā - 177,5 m vjl.
Purvi
Daži nelieli purvi - Kiuļu purvs, Banovoles purvs.
Vēsture
1945. gadā Rēzeknes apriņķa Kaunatas pagastā izveidoja Goveikas ciema padomi. Goveikas ciems ietilpis Rēzeknes (1949-1962) un Ludzas (pēc 1962. g.) rajonos. Goveikas ciemam 1962. gadā pievienoja Stoļerovas ciema kolhoza «Zarja» teritoriju. 1975. gadā tika veikta teritoriju apmaiņa ar Nukšas ciemu (Nukšas ciemam pievienoja ciema centru Goveikus) un Goveikas ciemu pārdēvēja par Pureņu ciemu. 1990. gadā ciemu reorganizēja par pagastu. 2009. gadā Pureņu pagastu kā administratīvo teritoriju iekļāva Ludzas novadā.
Bluefish (teksta redaktors)
Bluefish ir bezmaksas, atvērtā pirmkoda teksta redaktors POSIX-saderīgām operētājsistēmām, kā Linux un Mac OS X. Tas ir piemērots dažādām programmēšanas un iezīmēšanas valodām, taču primārais šīs programmas pielietojums ir tīmekļa lappušu un lietotņu izstrāde.
Bluefish darbībai nepieciešams GTK+.
Pureņu pagasts
Apdzīvotās vietas
Lielākās apdzīvotās vietas ir Kivdolova (pagasta centrs), Auziņi, Železnīki.
Marks Visentins
Marks Visentins (dzimis 1992. gada 7. augustā) ir bijušais kanādiešu hokejists, vārtsargs. Karjeras laikā aizvadījis vienu spēli NHL kluba Fīniksas "Coyotes" sastāvā.
Spēlētāja karjera
Visentins hokeju uzsāka spēlēt Flemboro "Sabres", kā arī Haltonas "Hurricanes" rindās, taču 2008. gada OHL draftā viņu ar kopējo 55. numuru izvēlējās Niagāras "IceDogs". Pēc 2009.—10. sezonas viņu NHL draftā ar kopējo 27. numuru izvēlējās Kolumbusas "Blue Jackets", taču "IceDogs" rindās Visentins spēlēja līdz pat 2011.—12. gada sezonas izskaņai.
No 2012. līdz 2015. gadam spēlēja Amerikas hokeja līgas vienībā Portlendas "Pirates", 2013.—14. gada sezonā vienu spēli aizvadot arī NHL kluba Fīniksas "Coyotes" sastāvā. No 2015. līdz 2017. gadam turpināja spēlēt AHL un ECHL. 2017.—18. gada sezonā aizvadīja vienu spēli EBEL, 2018. gada rudenī paziņojot par karjeras beigšanu.
Kanādas hokeja izlases rindās spēlējis 2011. un 2012. gada Pasaules čempionātā junioriem, kopā ar izlasi 2011. gadā izcīnot sudraba, bet 2012. gadā - bronzas medaļas.
Glāzgovas "Rangers"
Glāzgovas "Rangers" ir Skotijas futbola klubs, kura bāzes vieta ir Glāzgovā. Klubs tika dibināts 1872. gada martā. Tas 55 reizes ir izcīnījis Skotijas čempionu titulu un dala rekordu ar Glāzgovas "Celtic" par visvairāk tituliem pēc kārtas — 9 (no 1989. līdz 1997. gadam). Pēdējo reizi komanda titulu izcīnīja 2021. gadā. 2012. gadā klubs bankrotēja, tika reorganizēts un nonāca Skotijas futbola Trešajā divīzijā (tobrīd pēc spēka 4. līmenis). 2015.—2016. gada sezonā uzvarēja "Championship" līgā (otrais līmenis) un atgriezās Premjerlīgā. Mājas spēles aizvada Ibrox stadionā.
Sezonas
Krāsu atšifrējums: 1. līmenis (elites divīzija); 2. līmenis; 3. līmenis; 4. līmenis;
Komandas sastāvs
''Atjaunināts 2022. gada 18. maijā''
Galvenie treneri
Starpposma treneri (pienākumu izpildītāji) bija Villijs Torntons (2 spēles 1969. gadā), Tomijs Makleans (4 spēles 1983. gadā), Īens Durants (1 spēlē 2007. gadā), Greiems Mērtijs (6 spēles 2017. gadā) un Džimijs Nikols (3 spēles 2018. gadā).
Andrejevs
Andrejevs (ru, no personvārda Andrejs (Андре́й); sieviešu dzimtē Andrejeva (Андре́ева)) ir krievu cilmes uzvārds. Cilvēki ar šo uzvārdu:
Jānis Asars
Jānis Asars var būt:
Hack and slash
Hack and slash ir datorspēļu žanrs vai plašākā nozīmē jebkura spēle, kuras pamatā ir daudz tuvcīņu un ieroču lietošanas. Jēdzienu sākumā lietoja tikai lomu spēlēm, taču to vēlāk sāka attiecināt arī uz datorspēlēm. Datorspēļu gadījumā spēlēšana arī parasti norit reālajā laikā, pretstatā tradicionālajām gājienu spēlēm.
Mūsdienu žanra piemēri ir Devil May Cry un God of War spēles.
Lokomotiv
Lokomotiv (ru "lokomotīve") var būt:
Hosē Manuels Reina
Viņa tēvs Migels Reina bija FC Barcelona un Atlético Madrid vārtsargs. Pepe Reina futbolista karjeru sāka FC Barcelona jauniešu komandā. Pirmo spēli Barcelona pirmajā komandā viņš aizvadīja 2000. gadā. 2002. gadā Pepe Reina sāka spēlēt Villarreal CF, bet 2005. gadā Anglijas Premjerlīgas klubā Liverpool FC. Spēlējis arī Itālijas klubā Napoli un Vācijas klubā Minhenes "Bayern". 2018. gada jūlijā pievienojās AC Milan.
Spānijas izlases sastāvā bija iekļauts četros FIFA Pasaules kausa finālturnīros, tai skaitā 2010. gadā, kad Spānija izcīnīja pasaules čempiontitulu. 2008. un 2012. gadā kļuva par Eiropas čempionu.
Sasniegumi
Villarreal
Liverpool
Napoli
Bayern Munich
Spānija
Pigacāno
Pigacāno ir ciems Itālijā, Emīlijas-Romanjas reģionā. Tas ietilpst Travo komūnā. 2009. gadā Pigacāno dzīvoja 20 cilvēki. Ciems atrodas paugurainā apvidū, kuru ieskauj meži, aptuveni 24 km uz dienvidrietumiem no Pjačencas.
Hosē Manuels Reina
Sasniegumi
Individuālie sasniegumi
Pigacāno
Pigacāno aizbildnis ir svētais Pjačencas Antonīns. Viņa piemiņas diena tiek atzīmēta 14. jūlijā.
Iedzīvotāji galvenokārt nodarbojas ar lauksaimniecību.
Trigonometriskās funkcijas
Trigonometriska funkcija ir jebkura no funkcijām sin x, cos x, tg x, ctg x, sec x un cosec x, kur arguments x ir leņķis. Raksturīga šo funkciju īpašība ir to periodiskums.
Ne katra periodiska funkcija, kuras arguments ir leņķis, ir trigonometriska funkcija. Piemēram, funkcija nav trigonometriska funkcija.
Galvenās vienādības
Tā kā sinuss un kosinuss ir attiecīgi punkta ordināta un abscisa, kas atbilst leņķa α riņķim, tad, atbilstoši Pitagora teorēmai
Dalot šīs vienādības abas puses ar sinusa kvadrātu vai kosinusa kvadrātu, iegūstam:
Nepārtrauktība
Sinuss un kosinuss ir nepārtrauktas funkcijas, bet tangensam, kotangensam, sekansam un kosekansam ir pārtraukuma punkti kotangenss un kosekanss —
Paritāte
Kosinuss un sekanss ir funkcijas, kurām ir simetrija attiecībā uz funkcijas zīmes maiņu. Pārējām četrām funkcijām tādas īpašības nav, t.i.:
Periodiskums
Funkcijas, , un  ir periodiskas funkcijas ar periodu 2\pi. Savukārt, funkcijas un  ir periodiskas ar periodu \pi
Saskaitīšanas formulas
Summas trigonometriskās funkcijas nozīme un divu leņķu starpība:
Līdzīgas formulas trim leņķiem:
Formulas leņķu daudzkārtņiem
Divkārša leņķa formulas:
Trīskārša leņķa formulas:
Citas leņķu daudzkārtņu formulas:
Pusleņķa formulas:
Reizināšana
Formulas divu leņķu reizināšanai:
Summas
Funkcijām ar argumentu x ir vienādojums: kur leņķi \phi atrod pēc formulas:
Tangensa vienādības
Jebkuru trigonometrisko funkciju var izteikt kā pusleņķa tangensu.
RSC Anderlecht
Royal Sporting Club Anderlecht (lv), saīsinājumā RSC Anderlecht, ir Beļģijas futbola klubs, kurš ir bāzēts Anderlehtā, Briseles galvaspilsētas reģionā. Klubs ir dibināts 1908. gadā, spēlē Beļģijas Pro līgā. Mājas spēles komanda aizvada Konstanta Vandena Stoka stadionā, kur ir 21 500 skatītāju vietas. Anderlecht futbolisti ir 34 reizes kļuvuši par Beļģijas čempioniem un 9 reizes izcīnījuši Beļģijas kausu. Klubs ir guvis arī labus panākumus Eiropas klubu turnīros - divas reizes ir izcīnīts UEFA Kausu ieguvēju kauss un vienreiz UEFA kauss, kā arī divas reizes ir uzvarējis UEFA Superkausā.
Trigonometriskās funkcijas
Trigonometrisko funkciju vērtības nestandarta leņķiem
, kur.
, kur
Gaismas stars
Gaismas stars ir līnija, kura norāda gaismas enerģijas izplatīšanās virzienu. Šī līnija ir perpendikulāra gaismas viļņu virsmām.
Zenit
Zenit var būt:
Skatīt arī:
Andrejeva
Andrejeva (ru, no personvārda Andrejs (Андре́й); vīriešu dzimtē Andrejevs (Андре́ев)) ir krievu cilmes uzvārds. Cilvēki ar šo uzvārdu:
Krusta kari
Krusta kari bija vairākas militārās kampaņas no 11. līdz 13. gadsimtam, kuras sankcionēja Romas pāvests. Tie sākās ar pāvesta Urbāna II aicinājumu Klermonas koncilā 1095. gadā atkarot no musulmaņiem Jeruzalemi. Plašākā mērogā par krusta kariem var dēvēt jebkādas militārās kampaņas kristietības vārdā - Rekonkistu Spānijā un Ziemeļu krusta karus Ziemeļeiropā.
Krusta karu iemesli
Krusta karu uzsākšanas sākotnējā iniciatīva tomēr nāca nevis no Romas pāvesta, bet no Bizantijas. Nespēdama cīnīties ar turku pārspēku, Bizantija vērsās pēc palīdzības pie Romas pāvesta. Lai gan reliģijas šķelšanās bija jau notikusi, Rietumeiropa Bizantijas aicinājumiem pēc palīdzības atbildēja ar Krusta kariem, kuri ilga no 1095. gada līdz 1270. gadam. Pirmajā Krusta karā (1095—1099) Bizantijai ar krustnešu palīdzību sākotnēji izdevās atkarot musulmaņiem dažas teritorijas Mazāzijā. Tomēr tālākā laika gaitā Bizantijas stāvoklis palika arvien nedrošāks, turklāt ne tik daudz ienaidnieku dēļ, cik sabiedroto — bieži vien divkosīgās Rietumeiropas politikas un nereti pretrunīgās krustnešu darbības dēļ.
Priekšvēsture
Lai gan musulmaņi jau 637. gadā bija iekarojuši svēto pilsētu Jeruzalemi un arābu kalifāti pārvaldīja visu Palestīnu un līdzās esošās zemes, kristieši vēl nekavēti varēja apmeklēt Svēto zemi — vietas, kuras tie godāja kā Jēzus dzīves un nāves vietas.
Turki seldžuki 1071. gadā Armēnijā pie Mancikertas sagrāva Bizantijas ķeizara Romana IV karaspēku. 1076. gadā turki ieņēma Jeruzalemi. 1080. gadā turku musulmaņi iznīcināja arābu kalifu valsti un savas ietekmes sfērā iesaistīja visu Mazāziju. Bizantijas imperatoru biedēja turku lielā vara. Turki bija kristiešiem naidīgi, viņu rokās bija Palestīna, Palestīnas kristieši bija apspiesti, svētceļotājiem liegta pieeja svētajām vietām. Kad turki apdraudēja Konstantinopoli, kas vienlaikus bija Austrumu valsts viduspunkts, imperators vērsās pēc palīdzības pie pāvesta Romā, lai gan pāvests Gregors VII pats tobrīd bija iesaistījies strīdā ar Svētās Romas impērijas ķeizaru Heinrihu IV. Gregors VII (pāvests no 1073. gada līdz nāvei 1085. gadā) rakstīja ķeizaram Heinriham IV: „Saracēņu apdraudēto Austrumu kristieši neatlaidīgi lūdza mani nākt tiem palīgā. Tāpēc es nolēmu Rietumu kristiešus aicināt uz karagājienu. Itālijā jau vairāk nekā 50 000 vīru manā vadībā ir gatavi steigties uz Kunga kapu. Un tā es gribu sākt šo operāciju ticības un kristiešu aizstāvēšanas interesēs. Šīs savas Austrumu ekspedīcijas laikā Romas Baznīcu es uzticu tavai aizsardzībai.” Pāvesta aicinājums tomēr atbalstu neguva.
Lielajiem karagājieniem uz Austrumiem (krusta kariem) bija trīs galvenie mērķi: 1) atgūt Svēto zemi; 2) nosargāt Rietumus pret islāma agresiju, kas jau bija pie Konstantinopoles vārtiem; 3) pievienot Austrumu kristiešus katoļu baznīcai (to ar karagājieniem bija iecerējis jau Gregors VII).
1085. gadā turki ieņēma Antiohiju. 1095. gadā jaunais Bizantijas imperators Aleksijs I Komnens (1081-1118) vērsās pie pāvesta Urbāna II, lai lūgtu Rietumu bruņinieku atbalstu. Tas rezultējās ar pirmo krusta karagājienu (1096-1099).
Krusta karu gaita
Jau Otrā Krusta kara laikā, kura sākotnējais iemesls bija turku ekspansija Mezopotāmijā un senās Edesas (mūsdienu Saliurfa Turcijā) pilsētas zaudēšana 1145. gadā, krustnešu rīcība bija neveiksmīga. Vēl tikai ceļā uz Edesu vācu krustnešu armijai negaidīti uzbruka turki un to pamatīgi sagrāva. Daudzi no dzīvi palikušajiem krusta karotājiem un svētceļniekiem, kuri tos pavadīja, bija nobijušies un griezās atpakaļ. Arī otra — franču krustnešu armija karaļa Luija VII vadībā, kas devās uz Bizantiju mēnesi vēlāk, nonāca galā daudz mazākā sastāvā, nekā tā bija atstājot Franciju. Tā vietā lai atbrīvotu Edesu, krustneši mainīja plānus — tie devās uz Sīriju un 1148. gadā aplenca Damasku. Taču ieņemt šo pilsētu viņi nespēja un drīz pēc tam arī atgriezās Eiropā. Pēc krustnešu atkāpšanās katoļu kristiešu rokās bija palikusi tikai tā sauktā Latīņu karaliste — šaura zemes strēlīte gar Vidusjūras austrumu piekrasti. Drīz to no trīs pusēm — Anatolijas pussalas, Arābu pussalas un Ēģiptes, apskāva musulmaņu teritorijas. Līdz ar to latīņu anklāva nonākšana musulmaņu rokās vairs bija tikai laika jautājums.
1187. gadā Saladīna vadībā musulmaņi, vairs nesastopot pietiekami spēcīgu militāru pretestību sagrāba Jeruzalemi un drīz vien arī citas kristiešu pilsētas un svētvietas. Tas bija sākums Trešajam Krusta karam. Krustnešiem tā arī neizdevās atkarot Jeruzalemi. Vienīgais to veikums bija tas, ka vēl uz kādu laiku bija paildzināta Latīņu karalistes pastāvēšana.
Arī Ceturtā Krusta kara vienīgā „veiksme” bija tā, ka krustneši, nonākuši finansiālās grūtībās, vienojās ar venēciešiem par finansiālo atbalstu, ja krustneši sagrābs Konstantinopoli. Tādā veidā Venēcijas tirgotāji cerēja vēl vairāk nostiprināt savas pozīcijas Bizantijā. Rezultātā Konstantinopole 1204. gadā krita krustnešu rokās, un tie šeit nodibināja katoļu baznīcas atbalstītu Latīņu impēriju, kura pastāvēja tikai līdz 1261. gadam. Taču tas neatrisināja ne Rietumeiropas, ne Bizantijas problēmas. Drīzāk gan otrādi — Bizantija vēl vairāk novājinājās, bet plaisa starp katoļu un pareizticīgo baznīcu kļuva nepārvarama.
Krusta karu sekas
Lai gan Jeruzaleme, Betlēme un Nācarete Sestā Krusta kara laikā tika atkarotas, nākamie Krusta kari bija neveiksmīgāki viens par otru un Svētā zeme soli pa solim nonāca musulmaņu rokās pilnībā. Taču ne visi Eiropā Krusta karos bija tikai zaudētāju lomā. Itālijas tirdzniecības pilsētas, kas finansēja un apgādāja krustnešu ekspedīcijas, ieguva Bizantijas teritorijā nozīmīgas ekonomiskas privilēģijas. Rezultātā arvien lielāka daļa impērijas saimniecības nonāca to rokās.
Ziemeļu krusta kari
Ziemeļu krusta kari ir historiogrāfijā lietots kopējs apzīmējums militārajām misijām Ziemeļeiropas zemēs 12.—14. gadsimtā. Pāvests Eugenijs III 1147. gada 13. aprīlī izdeva krusta karu bullu pret vendiem. 1171. gadā Romas pāvests Aleksandrs III vēstulē Upsālas arhibīskapam mudināja sākt kristietības izplatīšanu Somijā. 1193. gadā Romas pāvests Celestīns III ļāva vervēt krustnešus ticīgo aizsardzībai Līvzemē.
Trešā krusta kara laikā Akonas (Akras) cietokšņa aplenkuma laikā (1189—1191) ar Lībekas un Brēmenes tirgotāju un vācu mūku palīdzību 1198. gada 5. martā izveidoja Vācu ordeni, kas 13. un 14. gadsimtā aktīvi iesaistījās Baltijas zemju kristianizācijā un cīņās ar apkārtējām valstīm.
Sarkanrīklīte
Sarkanrīklīte (Erithacus rubecula) ir Latvijā bieži sastopams, mazs mušķērāju dzimtas (Muscicapidae) dziedātājputns. Tā ir vienīgā suga sarkanrīklīšu ģintī (Erithacus). Izdala 9 sarkanrīklīšu pasugas, no kurām Latvijā mitinās nominālā pasuga E. r. rubecula. Sarkanrīklītes ir gan gājputni, gan nometnieki, Latvijā lielākā daļa ir gājputni. Sarkanrīklīte ir Lielbritānijas valsts nacionālais putns.
Latvijā
Sarkanrīklīte Latvijā bieži ligzdo, caurceļo un nelielā skaitā ziemo, iespējams, pēdējos gados ziemotāju skaits pieaug. Latvijas putni ziemo pārsvarā Eiropas rietumos un dienvidos. Latvijā mitinās jauktos, kā arī lapkoku mežos, dārzos un parkos. Ziemas laikā nereti sastopama cilvēku mājokļu tuvumā, parasti arī neaizsalušu ūdeņu tuvumā.
Saskaņā ar 2009. gada pētījumiem ligzdojošo pāru skaits, salīdzinot ar 2006. gadu, palielinās. Ziemo apmēram 500—1000 īpatņi.
Izskats
Sarkanrīklīte ir neliela auguma, apaļīgs dziedātājputns. Ķermeņa garums 13—14 cm, spārnu plētums 20—22 cm, svars 14—25 g. Tās galvenā pazīme — oranži sārtais apspalvojums rīkles un krūšu daļā un galvas priekšpusē. Vaigus ieskauj pelēka josla. Mugurpuse ir pelēkbrūna, vēders balts. Abi dzimumi izskatās ļoti līdzīgi, lai gan (ne vienmēr) mātītei uz pieres veidojas brūnpelēks "V" veida laukums, tēviņam "U" veida. Abiem dzimumiem ir brūns knābis un kājas.
Kad jaunie putni pamet ligzdu, to apspalvojums ir raibumoti brūns. Raibumotais apspalvojums sāk izzust, kad putns ir apmēram 2—3 mēnešus vecs. Sarkanrīklītei nedaudz līdzīgs ir svilpis (Pyrrhula pyrrhula) no žubīšu dzimtas, kas ir lielāks, ar melni krāsotu galvas pakauša daļu.
Uzvedība
Sarkanrīklīte atkarībā no izplatības reģiona mājo skujkoku vai lapkoku mežos, uzturoties pameža krūmos vai mežmalās. Sastopama arī tīrumu un lauksaimniecības zemju robežu un grāvju krūmos, kur aug daži augstāki koki, aizaugušās upmalās, augļu dārzos un parkos. Sarkanrīklīte, izvēloties teritoriju, meklē noēnotu vietu, kur aug vidēji augsti krūmi, no kuriem vērot apkārtni un ap kuriem veidojas neaizaugušas lauces.
Sarkanrīklīte ir izteikti teritoriāls putns visa gada garumā — pavasarī un vasarā tā aizsargā ligzdošanas teritoriju, bet pārējā laikā barošanās teritoriju. Savu teritoriju sarkanrīklīte aizsargā bezbailīgi un agresīvi, pretinieku arī nogalinot, ja tas neatkāpjas, vai mirstot pati. Tā kā jauno putnu apspalvojumā nav oranžās krāsas, pieaugušie īpatņi tos neuzskata par konkurentiem uz teritoriju. Tādēļ tiem neuzbrūk un izturas draudzīgi.
Ziemas periodā katram īpatnim ir sava teritorija (neatkarīgi no dzimuma), kuru tas drosmīgi uzmana. Teritorijās, kur sarkanrīklītes ir nometnieki, mātītes ziemā pārvietojas nostāk no ligzdošanas vietām un atrod teritoriju, kur aukstajā gadalaikā vieglāk sameklēt barību, bet tēviņš paliek ligzdošanas teritorijā visu gadu. Pāri izveidojas apmēram ap Ziemassvētkiem un šķiras rudenī, apspalvojuma maiņas laikā.
Dziedāšana
Vairošanās sezonā sarkanrīklītes pogošana līdzinās flautas skaņām. Bieži dzied vēlu vakarā un citkārt arī naktī, tādēļ dažkārt tās dziesma tiek jaukta ar lakstīgalas dziedājumu. Gan putnu mātītes, gan tēviņi klusi dzied arī ziemas laikā, kad abi mīt šķirtās teritorijās. Visklusākais sarkanrīklītei ir vasaras beigu periods (jūlijs, augusts), kad tiek mainīts apspalvojums.
Barība
Sarkanrīklīte barojas galvenokārt ar dažādiem bezmugurkaulniekiem, īpaši iecienīti ir kukaiņi, ar sēklām un ogām. Barojas arī ar nelieliem mugurkaulniekiem (piemēram, zivtiņām un ķirzakām ), maitu, dažādiem pārtikas pārpalikumiem un putnu barību barotavās. Sarkanrīklīte ir saldummīle, labprāt barojas ar kūku pārpalikumiem, īpaši iecienītas ir augļu, kokosriekstu vai neceptās kūkas. Vasarā sarkanrīklīti var nereti manīt piemājas dārzos, it īpaši tikko uzraktas augsnes tuvumā, kur tā meklē tārpus un kukaiņus. Dažkārt sarkanrīklīte, cerībā vieglāk tikt pie svaigas, tikko izraktas barības nebīsies tuvoties pat lieliem meža zvēriem, piemēram, mežacūkai.
Ligzdošana
Vairošanās sezona atkarībā no izplatības reģiona ilgst no aprīļa līdz jūnija vidum vai jūlija beigām. Ziemeļu reģionos sezona sākas tikai maija vidū. Kausveida ligzdu būvē no sūnām, zales, lapām un smalkiem zariņiem, no iekšpuses izklāta ar smalkākiem zāļu stiebriņiem, vilnu un matiem. Ligzda novietota uz biezas lapu platformas. Var atrasties visdažādākās vietās uz zemes vai zemu virs tās: krūmu apakšējos zaros, dzīvžogos, starp koku saknēm un celmos, koku dobumos, putnu būrīšos, dažādās plaisās, alās, caurumos un pat tādos mākslīgos veidojumos, kā, piemēram, vecs, saplīsis alumīnija katls.
Sezonā var būt 2—3 perējumi. Dējumā 3—9 baltas vai gaiši zilas olas. Inkubācijas periods ilgst 12—15 dienas. Perē tikai mātīte, bet par mazuļiem rūpējas abi vecāki. Jaunie putni izlido 12—15 dienu vecumā.
Sarkanrīklīte uz pastkartēm
Sarkanrīklīte sastopama dažādu tautu folklorā — pasakās, dzejoļos un ticējumos. Daudz nostāstu atrodams par to, kā putniņš ticis pie sarkanās rīkles daļas. Ap Ziemassvētku laiku sarkanrīklītes attēls bieži parādās uz apsveikumu kartītēm, pastkartēm un pastmarkām.
Sistemātika
Sarkanrīklītei ir 9 pasugas:
Fizikāls ķermenis
Fizikāls ķermenis jeb vienkārši ķermenis ir termins fizikā. Tie ir visi objekti, kuri sastopami dabā, piemēram, galds, krēsls, cilvēks, ūdens piliens utt. Ikdienā šos ķermeņus mēdz saukt par priekšmetiem vai lietām. Ikviens ķermenis sastāv no atomiem un molekulām.